Pielis-Joen kaupungista
Jo on kauam karjalassa,
 Pitkä aika Pielisjoilla
 Kaivattunna kaupunkia
 Kaluvirran kainalohon,
 Siihen valta vanhempamme
 Entiset esi isämme
 Puotiloita puuhannunna,
 Sievän latsin laittanunna,
 Jossa kaikki kauppamiehet
 Taitavat talon isännät
 Kaluahan kaupittihin,
 Ostettihin, vaihettihin,
 Van sen kielti keisarimme,
 Esivaltamme vakainen
 Kuin ei ollut oikeutta
 Raastupoa laitettua,
 Varustusta vankiloillen,
 Ilkiöitten ihmisillen;
 Siinnä miehet murhattihin,
 Tapettihin, telmettihin.
 Nyt on käsky Keisarilta
 Lupa suuri ruhtinalta
 Tehdä kaunis kauppa paikka
 Saiman lahtehen raketa,
 Joen suuhun joutuisasti
 Kalu virran kainalohon
 Siihen on sia mitattu,
 Katsottuna kaupungillen,
 Suinattuna suuremmilta,
 Päätettynä päälliköiltä,
 Kultarinnoilta kuvattu.
 Tätä toivoi Tohmajärvi,
 Liperi aneli aina,
 Ilomantsi kauan itki,
 Piti huolta Pielisjarvi,
 Nurmes vahvasti valitti,
 Kaavi huuti huikiasti,
 Vielä vuotti Vuokkiniemi,
 Oikehen Repola outti,
 Ruka vaara ruikutteli,
 Parkui paatenen pitäjäs.
 Nyt on huuto huojistunna,
 Ilo meille ilmestynnä;
 Tämä toivo täytettynä
 Kaupunkimme päätettynnä;
 Siinnä on sija ihana,
 Tila kaunis kaupunnillen,
 Latsillen lavia paikka,
 Sota joukollen sopiva
 Tanner kaikillen tasainen,
 Pitkälti siliä, sievä,
 Ihmisten iloa piellä,
 Oikoja ori hevoisten,
 Puhas paikka puotiloillen,
 Armas ranta anparillen;
 Virta vierövi sivulla,
 Mutkilla joki mukava,
 Kesät aina ammentavi
 Päästä pitkän pielis-järven,
 Kerran puuta, toisen muuta
 Syötäväksi myötäväksi,
 Siinnä on pyörre paattiloillen,
 Haloillen hyvä hamina,
 Lautoillen lahelmat tyynet,
 Kaunis ranta kaljotoillen;
 Ei kivi kuvetta kaiva,
 Kari laitoa kaverra,
 Louhi pohjoa pureksi,
 Luoro reikeä repäse,
 Tuuli purta tuuvittele,
 Vihuri venettä viskoi,
 Lainne laivoa ajele,
 Alto työntele alusta;
 Siihen ei idästä inku,
 Eikä puske pohjoisesta,
 Myrsky löyhkä luoteisesta,
 Lännestä vihuri viskoi,
 Vähän suikkavi suvesta,
 Kupehelta kukko saaren;
 Siitä voipi voita viiä
 Sekä lauttoja rahata
 Aluksilla aika lailla,
 Kautta viipurin kanavan;
 Sieltä tänne tulessahan
 Tuua vehnejä virosta,
 Ruista Riigan kaupungista,
 Suolat saksan salmeksilta.

A. P[uhak]:ka.

Lähde: Maamiehen Ystävä 21.4.1849.

Antti Puhakka
Runot
Maamiehen Ystävä
1849